  Майя Бывальцева 12-тӥ шуркынмонэ Удмуртиын эшшо 385 адямилэсь коронавирус инфекциез шараязы. Выль черламъёс пӧлын 51 пиналъёс но 65 арессэс ортчем 97 арлыдоос. Со сярысь элькунысь оперативной штаблэн пресс-службаез ивортӥз. Диагноззы Ижкарын 196 улӥсьёслэн зэмаз, Воктаын – 42, Глазкарын – 33, Можгаын – 19, Вотка ёросын – 13, Эгра ёросын – 11, Ува ёросын – 10, Камабрка, Можга, Яр ёросъёсын – быдэн тямыс, Сарапул ёросын – куать, Дэри, Сьӧлта ёросъёсын – быдэн вить, Сарапулын, Кияса ёросын – быдэн ньыль, Балезино ёросын – куинь, Вавож, Грак ёросъёсын – быдэн кык, Дэбес, Кизнер, Пичи Пурга, Сюмси, Юкаменск, Якшур-Бӧдья ёросъёсын – быдэн одӥг муртлэн. 549 адями йӧназ. 20 мурт кулӥз. Кышномуртъёслы 24, 50, 57, 63, 72, 75, 77, 82, 83, 88, 89, 90, 91, 94 арес вал, пиосмуртъёслы – 53, 61, 69, 76, 82, 94 арес 12-тӥ шуркынмонлы Удмуртиын коронавиурсэн черлан 68 сюрс 807 учыръёс лабораториосын зэматэмын. 57 сюрс 305 адями йӧназ, 3 сюрс 21 мурт улонысь кошкиз. Та дыре 456 висисьёслэн тазалыксы секыт лыдъяське. Берло нунал ӵоже коронавируслы 7 сюрс 313 эскеронъёс ортчытӥзы. Коронавируслэсь прививка 579 сюрс 340 адями пуктӥз, со пӧлысь 367 сюрс 815 мурт кык компонентэн. «Спутник Лайт» вакцинаез 103 сюрс 939 адямилы пуктӥзы. Тегъёс: Тазалык Ижкар висён Удмуртия коронавирус  